પાટણમાં લારીવાળાઓએ પાલિકાનો વિરોધ કરી રોડ પર શાકભાજી ઠાલવી જેને લઈ આજ  મંગળવારના રોજ નગરપાલિકા તંત્ર દ્વારા શહેરના કનસડા દરવાજાથી રેલવે સ્ટેશન રોડ અને જુનાગઢ બજાર વિસ્તારમાં મુખ્ય માર્ગની બંને સાઇડ મા લારી ગલ્લાના દબાણો દૂર કરવાની કાર્યવાહી હાથ ધરવામાં આવી હતી જોકે મોટાભાગના દબાણો વેપારીઓએ સ્વેચ્છાએ દૂર કરી દીધા હતા અને પાલિકાની ટીમ પોલીસ બંદોબસ્ત સાથે રેલવે સ્ટેશન રોડ પર આવેલ પોસ્ટ ઓફિસની બાજુમાં ઉભી રહેતી શાકભાજીની લારીઓ દૂર કરવા માટેની કાર્યવાહી કરતા વેપારીઓએ નગરપાલિકાની કાર્યવાહીનો વિરોધ કર્યો હતો તેમજ લારી ઉંધી નાખી રોડ પર શાકભાજી ઢોળીને વિરોધ કર્યો હતો અને પાલિકાની દબાણ કામગીરીમાં અવરોધ કરતા પોલીસે કેટલાક લોકોની અટકાયત કરી હતી તો બીજી તરફ નગરપાલિકા તંત્રે કેટલીક લારીઓ ને ઉઠાવી પણ લીધી હતી અને વિરોધ વચ્ચે પણ ટીમ દ્વારા જાહેર માર્ગો પરથી દબાણો દુર કરાયા હતા.